15 milljónir í skógræktarstarf
Borgarráð samþykkti á fundi sínum í morgun tillögu Hönnu Birnu Kristjánsdóttur, borgarstjóra, um að úthluta 15 milljónum króna úr Forvarna- og framfarasjóði Reykjavíkurborgar til skógræktarverkefna á vegum Skógræktarfélags Íslands í Heiðmörk og Esjuhlíðum. Styrkveitingin miðar að því að veita ungu atvinnulausu fólki vinnu.
Ráðgjafahópur um úthlutun úr Forvarna- og framfarasjóði hefur lagt til að 15 milljónum króna verði varið úr sjóðnum til skógræktarverkefnanna. Eins og kemur fram í umsögn ráðgjafahópsins er með verkefnunum stuðlað að tveimur af helstu markmiðum sjóðsins, að því er segir í fréttatilkynningu.
Annars vegar er með vali á ungu fólki til verkefnanna stuðlað að forvörnum í þágu ungs fólks og hins vegar er með plöntun trjáa á svæðunum tveimur stuðlað að fegrun umhverfis.
Með verkefninu er komið til móts við atvinnulaus ungmenni og áhersla lögð á að bjóða sem flestum úr yngsta hópnum, 17 ára, atvinnu án þess þó að útiloka þá sem eru eldri. Lengd ráðningartímabils og starfshlutfall verður skipulagt með þeim hætti að stuðlað verði að því að sem flestir eigi kost á vinnu.
Reykjavíkurborg veitir nú þegar fjölmörgu ungu fólki sumarstörf. Nú starfa á fjórða þúsund nemendur hjá Vinnuskóla Reykjavíkur við sumarstörf auk þess sem rúmlega 1.200 starfa við almennar sumarafleysingar hjá Reykjavíkurborg, samkvæmt tilkynningu.
Borgarráð samþykkti á fundi sínum í morgun tillögu Hönnu Birnu Kristjánsdóttur, borgarstjóra, um að úthluta 15 milljónum króna úr Forvarna- og framfarasjóði Reykjavíkurborgar til skógræktarverkefna á vegum Skógræktarfélags Íslands í Heiðmörk og Esjuhlíðum.
Ráðgjafahópur um úthlutun úr Forvarna- og framfarasjóði hefur lagt til að 15 milljónum króna verði varið úr sjóðnum til skógræktarverkefnanna.
Með verkefninu er komið til móts við atvinnulaus ungmenni og áhersla lögð á að bjóða sem flestum úr yngsta hópnum, 17 ára, atvinnu án þess þó að útiloka þá sem eru eldri.